Այսպիսով, նա Սարաևոյի գիտության և տեխնոլոգիայի դպրոցում հիմնադրել էր կինոյի ֆակուլտետ՝ իր շուրջը համախմբելով կինեմատոգրաֆով հետաքրքրված երիտասարդների, ովքեր իրենց առաջին քայլերն էին անում կինոաշխարհում: Սակայն մի շարք ֆինանսական խնդիրների պատճառով հունգարացի ռեժիսորի նախաձեռնությունը երկար կյանք չունեցավ: Այսպես կոչված «դանդաղ կինոյի շարժման» ներկայացուցիչ 61-ամյա Բելա Տարրը վերջին 3 տասնամյակների ամենահայտնի ռեժիսորներից է, չնայած նրա ֆիլմերին հետևելը երբեմն նույնիսկ դժվարություն կարող է առաջացնել, ինչին ի պատասխան ռեժիսորն անվրդով ասում է. «Ինչ կարող եմ անել»: Լինելով Հունգարիայի ամենակարկառուն ներկայացուցիչներից մեկը միջազգային հարթակում՝ Տարրն իր հայրենիքում բոլորովին այլ վերաբերմունքի է արժանացել: Երկրի քաղաքական և արվեստի գործիչների ազդեցիկ շրջանակները հաճախ խուսափել են կինոռեժիսորի հետ որևէ առնչություն ունենալ, ինչը, Տարրի կարծիքով, տեղի է ունեցել երկրի վարչապետ Վիկտոր Օրբանի մեղքով, ով ռեժիսորին համարել է իր երկրի խայտառակությունը: